CELEX: 62020CN0345
Language: mt
Date: 2020-07-27 00:00:00
Title: Kawża C-345/20: Rikors ippreżentat fis-27 ta’ Lulju 2020 – Il-Kummissjoni Ewropea vs Ir-Repubblika Portugiża

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/7
            
         
      Rikors ippreżentat fis-27 ta’ Lulju 2020 – Il-Kummissjoni Ewropea vs Ir-Repubblika Portugiża
      (Kawża C-345/20)
      (2020/C 329/09)
      Lingwa tal-kawża: il-Portugiż
      
         Partijiet
      
      
         Rikorrenti: Il-Kummissjoni Ewropea (rappreżentanti: W. Mölls u C. Vrignon, aġenti)
      
         Konvenuta: Ir-Repubblika Portugiża
      
         Talbiet
      
      Il-Kummissjoni titlob li l-Qorti tal-Ġustizzja jogħġobha:
      
                  —
               
               
                  tiddikjara li billi ma wettqitx l-interkonnessjoni tar-reġistru elettroniku nazzjonali tagħha mal-verżjoni l-ġdida tar-Reġistri Ewropej tal-Impriżi tat-Trasport bit-Triq (ERRU), ir-Repubblika Portugiża naqset milli twettaq l-obbligi tagħha taħt l-Artikoli 3 u 4 tar-Regolament ta’ Implimentazzjoni tal-Kummissjoni (UE) Nru 2016/480 tal-1 ta’ April 2016 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq u li jħassar ir-Regolament (UE) Nru 1213/2010 (1);
               
            
                  —
               
               
                  tikkundanna lir-Repubblika Portugiża għall-ispejjeż.
               
            
         Motivi u argumenti prinċipali
      
      L-interkonnessjoni tar-reġistri elettroniċi nazzjonali għall-verżjoni l-ġdida tal-ERRU, li l-Istati Membri għandhom iwettqu konformement mal-proċeduri u rekwiżiti tekniċi previsti fir-Regolament ta’ Implimentazzjoni (UE) Nru 2016/480, hekk kif rikjest mill-ewwel paragrafu tal-Artikolu 3 ta’ dan ir-regolament, kellha sseħħ sa mhux iktar tard mit-30 ta’ Jannar 2019.
      
         (1)  ĠU 2016, L 87, p. 4.